**Keszthely Város Önkormányzata Képviselő-testülete**

**9/2018. (II. 15.) önkormányzati rendelete**

**a Keszthelyi Polgármesteri Hivatal köztisztviselői**

**2018. évi illetménykiegészítésének megállapításáról**

Keszthely Város Önkormányzata Képviselő-testülete az Alaptörvény 32. cikk (1) bekezdés a) pontjában meghatározott feladatkörében eljárva, a közszolgálati tisztviselőkről szóló 2011. évi CXCIX. törvény 234.§ (3)-(4) bekezdésében kapott felhatalmazás alapján az alábbiakat rendeli el:

1.§ A rendelet hatálya kiterjed a Keszthelyi Polgármesteri Hivatalban foglalkoztatott köztisztviselőkre.

2.§ A Keszthelyi Polgármesteri Hivatal valamennyi felsőfokú és középfokú végzettséggel rendelkező köztisztviselőjét 2018. évre egységesen alapilletményük 10%-ának megfelelő mértékű illetménykiegészítés illeti meg.

3.§ (1) Jelen rendelet a kihirdetést követő napon lép hatályba.

(2) E rendelet 2.§-ában megjelölt juttatás 2018. január 1. napjától jár. A hatályba lépésig járó havi juttatást a hatálybalépést követő hónapra járó illetménnyel egyidejűleg kell kifizetni.

(3) E rendelet 2018. december 31. napján hatályát veszti.

Ruzsics Ferenc Dr. Horváth Teréz

polgármester jegyző